Zakaj te je partner prevaral?

Razlogov, zakaj nekdo vara osebo, s katero je v zvezi, je veliko. Vsi spodaj našteti razlogi pa so povezani z dvema ključnima stvarema: vrednotami posameznika in nezmožnostjo zdrave komunikacije.

Oseba, kateri je zvestoba ena glavnih vrednot, ne bo nikoli prevarala partnerja. Če bodo v zvezi težave, bo ta oseba zvezo najprej končala in se šele potem spustila v kaj novega.

Zakaj se ženska odloči varati?

Oseba, ki ne zna zdravo komunicirati, bo, namesto, da problem reši s pogovorom, to storila z dejanji, ki so destruktivna za partnersko zvezo. Pogosto je eno izmed teh dejanj prav varanje.

Osamljenost

Če se počutimo osamljene, postanemo čustveno zelo ranljivi, ko nam nekdo ne nameni pozornosti in se z nami poveže. Ljudje smo bitja, ki potrebujemo bližino drugih ljudi. V kolikor nam partner ne nameni dovolj časa in pozornosti, to poiščemo nekje drugje.

Jeza

V vsaki zvezi bodo prej ko slej določene težave. Če naš partner, namesto da bi z nami poskušal problem rešiti, odreagira burno, agresivno, čustveno nezrelo – potem je verjetnost, da bo svojo jezo spremenil v tako rečeno maščevanje, ki pogosto vodi do varanja. To je predvsem problem pri ljudeh, ki probleme rešujejo z dejanji, namesto s pogovorom.

Če vara ženska … Izpoved prevaranega moškega

Občutek nepomembnosti

Podobno kot z osamljenostjo, je tudi z občutkom, da smo partnerju nepomembni. Do neke mere se vsi želimo počutiti pomembne v zvezi. Naš partner mora biti na to pozoren na dnevni ravni.

V kolikor se počutimo našemu partnerju nepomembni in nam ta občutek da nekdo drug, postanemo čustveno ranljivi. To seveda lahko privede do varanja. Obe osebi v zvezi morata drug drugemu dajati občutek pomembnosti, varnosti in ljubezni. Če se to ravnovesje poruši, bo zveza začela počasi propadati.

Dolgčas

Dolgčas je zanimiv razlog za varanje. Če življenje v zvezi postane monotono, lahko vsaka nova oseba, ki to spremeni, v nas potencialno vzbudi željo po intimnosti. Ljudje, ki varajo zaradi dolgčasa, so po navadi tisti, ki svojega partnerja izkoriščajo za denar ali druge ugodnosti, hkrati pa iščejo zabavo pri drugih ljudeh.

Kaj storiti, ko izdata partner in prijatelj?

Iskanje potrditve

To se pojavi pri ljudeh, ki imajo zelo nizko samopodobo in dajo vse na svoj ugled in mnenja drugih ljudi o njih. Če nekdo konstantno išče potrditev s strani drugih ljudi, bo ob prvi naši ”napaki” ta oseba začela namenjati pozornost nekomu drugemu.

Spuščanje v zvezo z osebami z nizko samopodobo je riskantno. Take zveze so pogosto zelo nezdrave in prej ko slej razpadejo zaradi varanja ali kakšnih drugih razlogov.

Opombe za konec

Določeni ljudje ne bodo nikoli varali, ne glede na vse naštete razloge zgoraj. Pri tem so seveda zelo pomembne vrednote posameznika.

Zavedati se moramo tudi, da pogosto varanje ni krivda zgolj ene osebe v zvezi. Večina ljudi v zvezi ne bo varala partnerja, dokler vse poteka perfektno. Pomembno je, na kakšen način poskušamo rešiti probleme, ko se ti pojavijo.

Zanimanje za našega partnerja je ključ do uspešne zveze. Seveda mora biti to zanimanje obojestransko. Če nas konstantno zanima, kako se naš partner počuti, kaj razmišlja in se hkrati ob njem počutimo varno in ljubljeno, potem nam varanje ne bo prišlo niti na misel. Tudi, če se za to pojavi priložnost.

Zakaj moški varajo in kako to preprečiti?

Za konec, bodite pozorni na ljudi, ki so v svojih prejšnjih zvezah že varali partnerje. Sicer pravilo ”once a cheater, always a cheater” ne drži v 100% primerih, ampak, če je nekdo v preteklosti že varal, potem bo po vsej verjetnosti varal tudi tebe, ko bo za to imel priložnost.